Severozápadný federálny okruh

Severozápadný federálny okruh je jeden z ôsmich federálnych okruhov Ruska. Zaberá jeho severnú európsku časť. Má rozlohu 1 677 900 km² a žije tu takmer 14 miliónov obyvateľov (2020). Administratívne členenie okruhu Do Severozápadného federálneho okruhu patria nasledovné subjekty Ruskej federácie: 1. Archangeľská oblasť – administratívne centrum Archangeľsk 2. Vologdská oblasť – administratívne centrum Vologda 3. Kaliningradská oblasť – administratívne centrum Kaliningrad 4. Karelská republika – administratívne centrum Petrozavodsk 5. Komijská republika – administratívne centrum Syktyvkar 6. Leningradská oblasť – administratívne centrum Petrohrad 7. Murmanská oblasť – administratívne centrum Murmansk 8. Nenecký autonómny okruh – administratívne centrum Narjan-Mar * Nenecký AO je súčasťou Archangeľskej oblasti 9. Novgorodská oblasť – administratívne centrum Velikij Novgorod 10. Pskovská oblasť – administratívne centrum Pskov 11. Petrohrad – mesto federálneho významu Hlavným mestom Severozápadného federálneho okruhu je mesto Petrohrad (rus. Санкт-Петербург). Mesto je tiež administratívnym centrom Leningradskej oblasti a aj samo osebe je subjektom Ruskej federácie ako mesto federálneho významu. Najväčšie sídla okruhu Najväčšími sídlami Severozápadného federálneho okruhu podľa počtu obyvateľov (údaje podľa kvalifikovaného odhadu Ruského štatistického úradu z r. 2010) sú: Petrohrad (rus. Санкт-Петербург) 4.614 tis. Kaliningrad (rus. Калининград) 420 tis. Archangeľsk (rus. Архангельск) 348 tis. Čerepovec (rus. Череповец) 311 tis. Murmansk (rus. Мурманск) 309 tis. Vologda (rus. Вологда) 286 tis. Petrozavodsk (rus. Петрозаводск) 270 tis. Syktyvkar (rus. Сыктывкар) 236 tis. Velikij Novgorod (rus. Великий Новгород) 215 tis. Pskov (rus. Псков) 192 tis. Severodvinsk (rus. Северодвинск) 187 tis. Uchta (rus. Ухта) 104 tis. Najvyšší politickí predstavitelia okruhu Splnomocnenec prezidenta Ruskej federácie (plný názov funkcie znie: „Splnomocnenec prezidenta Ruskej federácie pre Severozápadný federálny okruh“) Viktor Vasilievič Čerkesov (rus. Виктор Васильевич Черкесов) – od 18. mája 2000 do 11. marca 2003; Valentina Ivanovna Matvienko (rus. Валентина Ивановна Матвиенко) – od 11. marca 2003 do 1. novembra 2003; Ilia Iosifovič Klebanov (rus. Илья Иосифович Клебанов) – od 25. november 2003 do 6. septembra 2011; Nikolaj Alexandrovič Vinničenko (rus. Николай Александрович Винниченко) – od 6. septembra 2011 do 10. marca 2013 Vladimir Ivanovič Bulavin (rus. Владимир Иванович Булавин) – od 11. marca 2013 dodnes (r.2013) Referencie Externé odkazy Oficiálna stránka Severozápadného federálneho okruhu (v ruštine) Archivované 2008-02-16 na Wayback Machine